CELEX: C2005/205/44
Language: el
Date: 2005-08-20 00:00:00
Title: Υπόθεση T-214/05: Προσφυγή του Ιπποκράτη Βουνάκη κατά της Επιτροπής των Ευρωπαϊκών Κοινοτήτων, που ασκήθηκε στις 27 Μαΐου 2005

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/23
            
         Προσφυγή του Ιπποκράτη Βουνάκη κατά της Επιτροπής των Ευρωπαϊκών Κοινοτήτων, που ασκήθηκε στις 27 Μαΐου 2005
   (Υπόθεση T-214/05)
   (2005/C 205/44)
   Γλώσσα διαδικασίας: η γαλλική
   Ο Ιπποκράτης Βουνάκης, κάτοικος Wezembeek-Oppem (Βέλγιο), εκπροσωπούμενος από τους Sébastien Orlandi, Xavier Martin, Albert Coolen, Jean-Noël Louis και Etienne Marchal, δικηγόρους, με τόπο επιδόσεων στο Λουξεμβούργο, άσκησε στις 27 Μαΐου 2005, ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               1.
            
            
               να ακυρώσει την απόφαση της Επιτροπής περί καταρτίσεως της εκθέσεως εξελίξεως της σταδιοδρομίας του για το 2003,
            
         
               2.
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Με την προσφυγή του, ο προσφεύγων ζητεί την ακύρωση της εκθέσεως εξελίξεως της σταδιοδρομίας του για το 2003. Προς στήριξη της προσφυγής του, ο προσφεύγων ισχυρίζεται ότι η προσβαλλόμενη έκθεση ενέχει παράβαση του άρθρου 43 του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων, των γενικών εκτελεστικών του διατάξεων και της υποχρεώσεως αιτιολογήσεως και απορρέει από πρόδηλο σφάλμα εκτιμήσεως. Στο πλαίσιο αυτό, ο προσφεύγων προβάλλει πλείονες ασυνέπειες μεταξύ, αφενός, της βαθμολογίας του και, αφετέρου, των αντιστοίχων σχολίων.